Anaberg (gůra)
Anaberg[1], dowńij Śwjynto Anna[2] (mjym. St. Annaberg, pl. Góra św. Anny) – wzńyśyńy, czynsto mjanowane tyż gůrům[3] we Ślůnskij Wyżyńy we uopolskim wojewůdztwje, we strzelyckim kryśe. Jigo wyżka mo 408 m n.p.m.[4]. Na wzńyśyńu rozlygowano je wjeś Anaberg.
Anaberg zbudowany je ze uosadowygo wapńo a bazaltu, powstały skiż wybuchu wulkůnu. Na połedńowym stoku nojdům śe stare kamjyńołomy. Na jich placu we 1921 zbudowano amfityjater zaprojektowany bez Franza Böhmera a Georga Petricha. Můg uůn 7 000 placůw widzůw śedzůncych a 23 000 stojůncych. Rachujůnc wolny plac nauokoło mogła pomjyśćić 50 000 ludźůw[3].
Pod kůńec XV stolećo na szpicy tedy Georgsbergu (Gůrze św. Jorga) bůła mało kaplica pod wezwańym św. Any, ńyskorzi zbudowany uostoł klasztor franćiszkanůw, kery uod XVIII stolećo je srogim punktym lo pjylgrzymůw[3].
Przipisy
- ↑ Mjano "Anaberg" je terozki używane uod Ślůnzokůw, ańi tych, co uůni tam mjyszkajům
- ↑ Ślůnske mjano za: Reinhold Olesch, Der Wortschatz der polnischen Mundart von Sankt Annaberg, Berlin 1958. We tym dykcjůnorzu mjano uostało uoddane bez zapis śv̭́yntou̯ anna.
- ↑ 3,0 3,1 3,2 Maximilian Eiden, Marek Masnyk Historia Górnego Śląska. Polityka, gospodarka i kultura europejskiego regionu. z. 439
- ↑ Niedźwiedzki R., 2008: Klasztor na Górze na krawędzi zagłady. Tygodnik Strzelec Opolski, 23 (3 VI 2008)
szl_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn